માનવમિત્ર, ગાંધીનગર : ગુજરાતમાં મુખ્યમંત્રી તરીકે આનંદીબેન પટેલ હતા ત્યારે મહિલાઓનો ક્રેઝ ખૂબ જ વધ્યો હતો. અત્યારે રાજકીય પક્ષોમાં મહિલાઓની સંખ્યા ઘટતી જાય છે. ૩૩ ટકા અનામતની મહિલાઓની વાતો ઘણી કાગળ ઉપર જ રહી છે. ત્યારે આજે પણ ગુજરાતમાં ચૂંટાયેલી મહિલા સરપંચો તાલુકા પંચાયતના સભ્ય તરીકે તથા જિલ્લા પંચાયતનાં સભ્ય તરીકે ચૂંટાયેલી ઘણી જ મહિલાઓએ તો ફક્તને ફક્ત મીટીંગ કે અધિકારીઓ આવવાનાં હોય ત્યારે જ હાજર હોય છે. બાકી તમામ વહીવટો પતિદેવો જ કરતાં હોય છે. ગુજરાતનાં ઘણા જ ગ્રામ્ય વિસ્તારોમાં મહિલા સરપંચો તો પંચાયત હાઉસ પણ જોયું નથી. અને તમામ કામગીરી પતિઓ જ કરી રહ્યા છે. ત્યારે આવી જ અનેક ફરીયાદો પતિદેવોનાં ભ્રષ્ટાચાર સામેની તથા સત્તાનો દૂર ઉપયોગ થયો હોવાની વ્યાપક ફરીયાદો મહિલા બાળ વિકાસ મંત્રાલયને મળતાં આ બાબતે સૂચનો પણ મંગાવ્યા હોવાનું સુત્રો દ્વારા માહિતી પ્રાપ્ત થઈ છે.